ክታበት ከሮናቫይረስ ኣይንረክብ ኢለን ዝጭነቓ ዘለዋ ሃገራት ሚኒስተር መጓዓዝያ ፈረንሳ፡ ሕብረት ኤውሮጳ ምስ ብሪጣንያ ብዛዕባ ዝግበር ርክባትን ጉዕዞታትን ኣመልኪቱ ኣብ ውሽጢ ሒደት ሰዓታት ሓደ ውሳነ ሒዙ ከምዝወጽእ ኣፍሊጡ ኣሎ። ኣብ መጀመርታ እዚ ዓመት፡ እቲ ቫይረስ እንትጅምር፡ ኣባል ሃገራት ሕብረተ ኤውሮጳ ነናይ ዓርሰን መንገዲ ናይ ምኽታል ንጹል ዝንባለ እየን ኣርእየን ነይረን። ሕዚ ግና፡ ከም ሕብረት ዝተወደበን ጥሙርን ምላሽ ንምሃብ ድሌታት ከምዘሎ - ወኪል ቢቢሲ ኣብ ኤውሮጳ ኬቪን ኮኖሊ ተዓዚቡ። ሚኒስተር ጥዕና ዓባይ ብሪጣንያ ማት ሃንኮክ፡ እቲ ሓድሽ ቫይረስ ካብ ቁጽጽር ወጻኢ ኮይኑ ከምዘሎ ንቢቢሲ ተዛሪቡ እዩ። ዴንማርክ፣ ኢጣልያን ኔዘርላንድን ድማ፡ ኣብ ሃገራተን ከምዝተኸስተ ኣፍሊጠን ኣለዋ። ናይቲ ሕብረት ተቖጻጻሪ መድሃኒት ድማ፡ ኣብ ዝመጽእ ሰኑይ ነቲ ኣብ ብሪጣንያን ኣመሪካን ምሃብ ተጀሚሩ ዘሎ ሓድሽ ክታበት ከጽድቕ ትጽቢት ይግበረሉ ኣሎ። እቲ ክታበት እንተጽዲቑ፡ 27 ኣባል ሃገራት ንዜጋታተን ምኽታብ ክጅምራ እየን። ኤጀንሲ መድሃኒት ኤውሮጳ፡ ኣብዚ ሰሙን ተኣኪቡ ብዛዕብኡ ውሳነ ከሕልፍ እዩ ተባሂሉ ይእመን። እቲ ኤጀንሲ እንድሕር ኣጽዲቕዎ፡ ኮሚሽን ሕብረት ኤውሮጳ፡ ኣብ መጻኢ ረቡዕ ዕላዊ መግለጺ ክህብ እዩ። እዚ ሓድሽ ዓሌት ኮሮናቫይረስእንታይ እዩ?
